RESPUBLIKA DEHQONChILIK SANOATI KOMPLEKSINI BOShQARISh OLIY MAKTABINI RESPUBLIKA AGROBIZNES INSTITUTIGA AYLANTIRISh TO‘G‘RISIDA

Dehqonchilik sanoati ishlab chiqarishida bozor munosabatlarini tashkil qilish va joriy etish hamda davlat, jamoa xo‘jaliklarini, korxonalarni va dehqonchilik sanoati kompleksining boshqa tuzilmalarini bozor iqtisodiyoti sharoitida ishlata oladigan omilkor kadrlar bilan ta’minlash maqsadida Vazirlar Mahkamasi qaror qiladi:
 1. Respublika dehqonchilik sanoati kompleksini boshqarish oliy maktabi uning 1991-yilgi xarajatlar smetasi doirasida O‘zbekiston Respublikasi Qishloq xo‘jaligi vazirligi huzuridagi Respublika agrobiznes institutiga aylantirilsin.
 Dehqonchilik sanoati kompleksi tizimidagi yoshlar va qobiliyatli mutaxassislardan menejerlar, brokerlar, maklerlar, agrobirja, brokerlik idoralari agentlari hamda bozor iqtisodiyoti sharoitida ishlash uchun boshqa kadrlarni 1 yillik o‘quv muddatida tayyorlash Respublika agrobirja institutining asosiy vazifasi deb hisoblansin.
 2. Bunday kadrlarni dehqonchilik sanoati kompleksi vazirliklari va idoralari yordamida tayyorlashning 1992 — 1995-yillarga mo‘ljallangan topshirig‘i ilovaga* muvofiq tasdiqlansin.
 3. Davlat, jamoa xo‘jaliklarida va birlashmalarda, dehqonchilik sanoati kompleksi korxonalarida 1992-yil 1-fevraldan boshlab madaniy va maishiy ishlar bo‘yicha rahbar o‘rinbosari lavozimi o‘rniga tijorat ishlari bo‘yicha rahbar o‘rinbosari lavozimi kiritilsin.
 Dehqonchilik sanoati kompleksi vazirliklari va idoralari, mahalliy boshqaruv organlari ushbu lavozimlarni Respublika agrobiznes instituti diplomlarini olgan mutaxassislar bilan ta’minlash uchun barcha zarur ishlarni amalga oshirsinlar.
 4. O‘zbekiston Respublikasi Qishloq xo‘jaligi vazirligi Respublika agrobiznes institutiga respublikada bozor iqtisodiyoti va agrobiznesni rivojlantirish bo‘yicha ilmiy muammolarni ishlab chiqish, shuningdek, institut aspiranturasida shu masalalar bo‘yicha ilmiy-pedagogik kadrlar tayyorlash uchun har yili mablag‘ ajratishni nazarda tutsin.
 5. “O‘zqishloqxo‘jalikta’minottuzatish” Respublika agrobiznes institutining o‘quv-moddiy bazasini mustahkamlash uchun (uning talabnomasiga ko‘ra) institutni har yilgi moddiy-texnika ta’minoti rejasiga alohida satr bilan kiritsin.